**MESTO SPIŠSKÁ BELÁ**

Oddelenie sociálnych vecí, Petzvalova 18, 059 01 Spišská Belá

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kritéria pre posudzovanie súladu žiadostí poskytovateľov sociálnych služieb o finančný príspevok podľa § 78 b Zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“) s platným Komunitným plánom sociálnych služieb mesta Spišská Belá na roky 2017-2023 s výhľadom na rok 2030 (ďalej len „KPSS“)**

 Mesto Spišská Belá zabezpečilo spracovanie kritérií pre posudzovanie súladu žiadostí poskytovateľov sociálnych služieb o finančný príspevok s KPSS podľa §83 ods. 10 zákona č. 448/2008 Z. z., v zmysle ktorého „ Súlad predloženej žiadosti o poskytnutie finančného príspevku podľa § 78b s KPSS sa posudzuje na základe vopred určených a zverejnených kritérií pri dodržaní princípov rovnakého zaobchádzania, nediskriminácie subjektov, transparentnosti, proporcionality, hospodárnosti a efektívnosti“.

V zmysle § 78b zákona č. 448/2008 Z. z. **písomné vyjadrenie príslušnej obce o súlade predloženej žiadosti s KPSS príslušnej obce je povinnou prílohou k žiadosti**, ktorú poskytovateľ sociálnej služby predkladá Ministerstvu práce, sociálnych vecí a rodiny SR ( ďalej iba „MPSVR SR“ ). Podľa § 83 ods. 8 vyššie uvedeného zákona obec vydáva potvrdenie pre poskytovateľov nasledujúcich sociálnych služieb: nocľaháreň (§25),

zariadenie pre seniorov (§35),

zariadenie opatrovateľskej služby (§36)

denný stacionár (§40).

**Súlad predloženej žiadosti o poskytnutie finančného príspevku s KPSS je podmienkou pre získanie finančného príspevku z rozpočtu MPSVR SR** pre každého poskytovateľa sociálnej služby, ktorý o príspevok požiada. Pre účely získania finančnej podpory z rozpočtu MPSVR SR vydáva mesto písomné vyjadrenie o súlade žiadosti poskytovateľa sociálnej služby o poskytnutie finančného príspevku s KPSS počnúc rokom 2019.

**KRITÉRIA určené mestom Spišská Belá:**

1. Poskytovateľ sociálnej služby je zapísaný v registri poskytovateľov sociálnych služieb

2. Poskytovateľ sociálnej služby poskytuje sociálnu službu na území mesta Spišská Belá min. dvom občanom nášho mesta

3. Potrebnosť sociálnej služby – hodnotí sa potrebnosť sociálnej služby na území mesta vychádzajúc z normatívnych ukazovateľov k danému počtu obyvateľov, výsledky prieskumov od poskytovateľov sociálnych služieb, od prijímateľov sociálnych služieb a občanov ako aj reálne preukázané potreby – poradovníky, požiadavky na riešenie určitých sociálnych javov a pod. Z KPSS je zrejmé, či je uvedená sociálna služba aktuálne poskytovaná na území mesta a či sú uvedené kapacity pre uvedenú službu dostatočné. V prípade nového poskytovateľa sa posudzuje, či sociálna služba, ktorú plánuje na území mesta poskytovať je potrebná a v mesta aktuálne chýba. Ak sa preukáže, že sociálna služba, ktorú daný poskytovateľ zabezpečuje je pre mesto potrebná, bude uvedené kritérium splnené.

Link KPSS: <https://spisskabela.sk/mesto/aktuality/komunitny-plan-socialnych-sluzieb-mesta-spisska-bela-2017-2023/>

4. Kvalita- ide o súhrn ukazovateľov, ktoré je povinný poskytovateľ sociálnej služby spĺňať v zmysle zákona č. 448/2008 Z. z. o sociálnych službách a zákona č. 455/1991 Zb. o živnostenskom podnikaní v znení neskorších predpisov počas celej doby poskytovania sociálnych služieb. Poskytovateľ spĺňa požiadavky v zmysle platnej legislatívy pri dodržiavaní max. počtu prijímateľov SS a min. precentuálny podiel odborných zamestnancov, dodržiavaní individuálneho plánovania, supervízii, dodržiavaní podmienok základných ľudských práv, zverejňovaní informácií a cenníka a prevádzkových podmienok.

5. Súlad poskytovanej služby s platným KPSS - toto kritérium preukazuje zaradenie sociálnej služby do KPSS, pričom sa dôraz kladie na ciele a opatrenia rozvoja sociálnych a komunitných služieb, do ktorých konkrétna sociálna služba spadá podľa svojho druhu.

6. Spolupráca poskytovateľa sociálnej služby s mestom - uvedené kritérium kladie dôraz na proces spracovania KPSS, na transparentnosť poskytovateľov sociálnych služieb a ich ochotu participovať pri riešení problematiky v oblasti sociálnych služieb na území mesta. V rámci kritéria sa hodnotí zapojenie poskytovateľov do procesu komunitného plánovania sociálnych služieb a spolupráca so samosprávou a ostatnými poskytovateľmi na území mesta. V prípade nových poskytovateľov sociálnych služieb sa v rámci tohto kritériá hodnotí komunikácia poskytovateľa novej sociálnej služby so samosprávou o zámeroch poskytovať službu na území mesta.

Pre vydanie súhlasného stanoviska súladu žiadosti poskytovateľa s KPSS je potrebné splniť súlad so všetkými uvedenými kritériami.

Kritéria pre posudzovanie súladu žiadosti poskytovateľov o finančný príspevok s Komunitným plánom sociálnych služieb mesta Spišská Belá na roky 2017-2023 s výhľadom na rok 2030 boli schválené na rokovaní komisie bytovej, sociálnych vecí a verejného poriadku v Spišskej Belej dňa 20.11.2019.

V Spišskej Belej, dňa 21.11.2019

Vypracovala: Ing. Anna Mlaková

 Jozef Kuna

 primátor mesta

**Postup poskytovateľov sociálnych služieb pri žiadosti o písomné vyjadrenie mesta Spišská Belá o súlade ich žiadosti o finančný príspevok podľa § 78b Zákona o sociálnych službách s KPSS mesta Spišská Belá**

1. Poskytovatelia sociálnych služieb požiadajú v písomnej, príp. elektronickej forme Mesto Spišská Belá o písomné vyjadrenie o súlade ich žiadosti o poskytnutie finančného príspevku podľa § 78 s KPSS (v zmysle § 83, ods. 8 zákona č. 448/2008 Z .z. ). Žiadosť je potrebné doručiť v lehote od 1. mája do 31. augusta predchádzajúceho rozpočtového roka.

K žiadosti je poskytovateľ sociálnej služby povinný predložiť vyplnené hodnotiace kritéria, ktoré tvoria prílohu č. 1

2. Ak je žiadateľom Mesto Spišská Belá, písomné vyjadrenie vydá Mestský úrad Spišská Belá z vlastného podnetu (v zmysle § 83 ods. 8 zákona č. 448/2008 Z. z.)

3. Mesto Spišská Belá vydá poskytovateľovi sociálnej služby **bezplatne** potvrdenie o súlade jeho žiadosti o poskytnutie finančného príspevku s KPSS ak splní súlad so všetkými kritériami uvedenými v prílohe č. 1.

4. Lehota na vydanie písomného potvrdenia zo strany Mesta Spišská Belá je do 15 kalendárnych dní do doručenia žiadosti v písomnej forme na adresu: Mesto Spišská Belá, Petzvalova 18, 059 01 Spišská Belá alebo v elektronickej podobe so zaručeným elektronickým podpisom.

5. Termín na predkladanie žiadostí na MPSVR SR je v zmysle zákona č. 448/2008 Z. z. o sociálnych službách v znení neskorších predpisov: od 01.07. do 31.08. predchádzajúceho rozpočtového roka.

**Pokyny k vyplneniu:**Poskytovateľ sociálnej služby vyplní a podpíše tlačivo v prílohe a následne ho zašle spolu so žiadosťou na adresu:
Mesto Spišská Belá
Oddelenie sociálnych vecí
Petzvalova 18
059 01 Spišská Belá

Príloha č. 1

**Kritériá mesta Spišská Belá**

Podklad k vydaniu písomného vyjadrenia poskytovateľovi sociálnej služby o súlade predloženej žiadosti o poskytnutie finančného príspevku podľa § 78b zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v platnom znení s komunitným plánom sociálnych služieb mesta Spišská Belá.

**Základné údaje o poskytovateľovi sociálnej služby**

|  |  |
| --- | --- |
| Názov subjektu: |  |
| Sídlo subjektu: |  |
| Právna forma: |  |
| Miesto poskytovania sociálnej služby: |  |
| IČO: |  |
| Dátum začatia poskytovania sociálnej služby: |  |
| Druh poskytovanej sociálnej služby: |  |
| Forma poskytovanej sociálnej služby: |  |

**Kritériá súladu rozvoja sociálnych služieb v mesta Spišská Belá s Komunitným plánom sociálnych služieb**

|  |  |
| --- | --- |
| **Hodnotiace kritérium** | **Súlad** |
| **áno** | **nie** |
| Poskytovateľ sociálnej služby je zapísaný v registri poskytovateľov sociálnych služieb |  |  |
| Poskytovateľ sociálnej služby poskytuje sociálnu službu na území mesta Spišská Belá min. dvom občanom s trvalým pobytom v meste Spišská Belá  |  |  |
| Poskytovateľ sociálnej služby dodržiava maximálny počet prijímateľov sociálnej služby na jedného zamestnanca a minimálny percentuálny podiel odborných zamestnancov na celkovom počte zamestnancov v zmysle zákona č. 448/2008 Z. z. o sociálnych službách v znení neskorších predpisov v platnom znení |  |  |
| Poskytovateľ sociálnej služby plánuje poskytovanie sociálnej služby podľa individuálnych potrieb, schopností a cieľov prijímateľa sociálnej služby, vedie písomné záznamy o priebehu poskytovania sociálnej služby a hodnotí jej priebeh |  |  |
| Poskytovateľ sociálnej služby uskutočňuje supervíziu a má vypracovaný program supervízie |  |  |
| Poskytovateľ sociálnej služby má vypracované postupy, pravidlá a podmienky dodržiavania základných ľudských práv a slobôd |  |  |
| Poskytovateľ sociálnej služby má na svojom webovom sídle (ak ho nemá, tak na inom verejne dostupnom mieste) zverejnený aktualizovaný cenník/VZN o úhrade za poskytované sociálne služby, EON, výročnú správu  |  |  |

Pre vydanie súhlasného stanoviska súladu s koncepciou rozvoja sociálnych služieb ŽSK je potrebné splniť súlad so všetkými uvedenými kritériami.

Vypracoval:.......................................................................... dňa.............................................

 (meno, priezvisko, tel. kontakt)

Svojim podpisom čestne vyhlasujem, že vyššie uvedené údaje sú pravdivé a presné. Som si vedomý/vedomá právnych následkov nepravdivého vyhlásenia, ktoré vyplývajú z príslušných právnych predpisov.

Meno, priezvisko štatutárneho zástupcu subjektu: ...........................................................

Pečiatka a podpis štatutárneho zástupcu subjektu: ...........................................................